CELEX: 62020CN0299
Language: et
Date: 2020-07-06 00:00:00
Title: Kohtuasi C-299/20: Eelotsusetaotlus, mille on esitanud Conseil d’État (Prantsusmaa) 6. juulil 2020 – Icade Promotion Logement SAS versus Ministère de l’Action et des Comptes publics

7.9.2020   
            
            
               ET
            
            
               Euroopa Liidu Teataja
            
            
               C 297/35
            
         
      Eelotsusetaotlus, mille on esitanud Conseil d’État (Prantsusmaa) 6. juulil 2020 – Icade Promotion Logement SAS versus Ministère de l’Action et des Comptes publics
      (Kohtuasi C-299/20)
      (2020/C 297/47)
      Kohtumenetluse keel: prantsuse
      
         Eelotsusetaotluse esitanud kohus
      
      Conseil d’État
      
         Põhikohtuasja pooled
      
      
         Kaebuse esitaja: Icade Promotion Logement SAS
      
         Vastustaja: Ministère de l’Action et des Comptes publics
      
         Eelotsuse küsimused
      
      
                  1.
               
               
                  Kas 28. novembri 2006. aasta direktiivi (1) artiklit 392 tuleb tõlgendada nii, et see võimaldab kasuminormi alusel maksustamist üksnes selliste võõrandamistehingute puhul, mis hõlmavad niisuguste kinnisasjade võõrandamist, mille omandamisel kohaldati käibemaksuga maksustamist ning mille puhul edasimüüjast maksukohustuslasel ei olnud õigust kõnealust maksu maha arvata? Või võimaldab see säte kohaldada kõnealust maksustamiskorda ka võõrandamistehingute suhtes, mis hõlmavad selliseid kinnisasju, mille suhtes käibemaksuga maksustamist ei kohaldatud, kas siis põhjusel, et see võõrandamistehing jääb kõnealuse maksu kohaldamisalast välja, või juhul, kui tehing jääb maksu kohaldamisalasse, rakendatakse selle suhtes maksuvabastust?
               
            
                  2.
               
               
                  Kas 28. novembri 2006. aasta direktiivi artiklit 392 tuleb tõlgendada nii, et sellega välistatakse kasuminormi maksustamise kohaldamine ehitusmaa võõrandamistehingute suhtes kahel järgmisel juhul:
                  
                              —
                           
                           
                              kui kõnealune maa, mis omandati hoonestamata kujul, on muudetud maksukohustuslase poolt omandamise ja edasimüümise vahelisel ajal ehitusmaaks;
                           
                        
                              —
                           
                           
                              kui maksukohustuslase poolt kõnealuse maa omandamise ja edasimüümise vahelisel ajal on selle maa omadused muutunud, näiteks on maa jagatud kruntideks või on teostatud tööd, mis võimaldavad kõnealusel maal kasutada eri võrgustikke (teedevõrk, joogivesi, elekter, gaas, kanalisatsioon, sidevõrgud)?
                           
                        
            
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk 1).